Ke ne ke tshwenngwa thata ke dilo tse di sa siamang tse ke di dirileng mo nakong e e fetileng, segolobogolo fa ke simolola go ithuta Baebele. Mme Mosupi yo ke neng ke ithuta Baebele le ene o ne a nthusa thata. O ne a mpontsha se Baebele e se buang mo go Isaia 1:18: “Le fa maleo a lona a ka nna jaaka bohibidu jo bo letlhololo, a tla dirwa masweu fela jaaka kapoko.” Temana eno le ditemana tse dingwe tsa Baebele di ne tsa ntlhomamisetsa gore Rrarona yo o kwa legodimong o kutlwelobotlhoko, e bile o batla go thusa batho ba ba ikutlwang ba le molato ka ntlha ya diphoso tse ba di dirileng tse ba di ikwatlhaelang. 6 Ke eng se se neng sa tlhotlheletsa Jesu gore a dire ka natla mo nakong yotlhe ya bodiredi jwa gagwe? Jesu a ka tswa a ne a itse go ya ka se se tlhalosiwang mo boporofeting jwa ga Daniele, gore go ya ka nako ya ga Jehofa o ne a saletswe ke lobaka lo lo kae gore a wetse bodiredi jwa gagwe. (Dan. 9:27) Ka jalo, jaaka go tlhalositswe, bodiredi jwa gagwe jwa mo lefatsheng bo ne bo tla fela “mo sephatlong sa beke” kgotsa morago ga dingwaga di le tharo le sephatlo. Fela fa Jesu a sena go amogelwa jaaka kgosi fa a ne a tsena kwa Jerusalema ka dikgakologo tsa 33 C.E., o ne a re: “Nako e tlile ya gore Morwa motho a galalediwe.” (Joh. 12:23) Le fa Jesu a ne a itse gore o gaufi le go bolawa, ga a ka a tlhoma mogopolo mo go seo, e leng lone lebaka le le neng le ka dira gore a bereke ka natla. Go na le moo, o ne a tlhoma mogopolo mo go diriseng tshono nngwe le nngwe e a neng a e bona go dira thato ya ga Rraagwe le go bontsha batho lorato. Lorato loo lo ne lwa mo tlhotlheletsa gore a phuthe barutwa le go ba thapisa a bo a ba roma gore ba tswe letsholo la go rera. O ne a dira seo gore ba kgone go tsweletsa tiro e a neng a e simolotse le go dira ditiro tse dikgolo go feta tse ene a ileng a di dira.—Bala Johane 14:12.